open-index/open-wikipedia-markdown huggingface dataset:
Jennifer Hudson

**Jennifer Kate Hudson** (s. 12. syyskuuta 1981 Chicago, Illinois, Yhdysvallat) on yhdysvaltalainen laulaja ja näyttelijä.

## Ura
Hudson oli yksi finalisteista *[[American Idol]]in* kolmannella tuotantokaudella vuonna 2004. Hän putosi välieräkierroksella, mutta pääsi finaaleihin tuomari Randy Jacksonin villillä kortilla. Finaaleissa Hudson putosi kuudentena. Marraskuussa 2006 Hudson teki levytyssopimuksen Clive Davisin J Recordsin kanssa. Davis on auttanut pinnalle muiden muassa Aretha Franklinin ja Whitney Houstonin.

Hudsonin ensimmäinen elokuvarooli musikaalielokuvassa *[[Dreamgirls (elokuva)|Dreamgirls]]* (2006) sai osakseen suurta huomiota. Hänet valittiin Broadway-musikaalin elokuvaversioon monen ammattilaisnäyttelijän ja -laulajan joukosta. Hudson voitti roolistaan useita palkintoja, joista merkittävimpiä ovat Oscar, Bafta-palkinto, Golden Globe ja SAG-palkinto parhaasta naissivuosasta. Vuonna 2008 Hudson näytteli *[[Sex and the City – Sinkkuelämää]]* -elokuvassa Louisea. Hän sai tähden Hollywood Walk of Famelle vuonna 2013.

Vuonna 2019 Hudson näytteli pääosaa Grizabellaa musikaalielokuvassa *[[Cats (vuoden 2019 elokuva)|Cats]]*, jonka ohjasi Tom Hooper.

Vuonna 2022 Hudson palkittiin Tony-palkinnolla. Hänestä tuli tuolloin yksi harvoista taiteilijoista, joka on palkittu kaikilla neljällä merkittävimmällä viihdealan palkinnolla: televisioalan Emmy-palkinnolla, musiikkialan Grammy-palkinnolla, elokuva-alan Oscar-palkinnolla ja teatterialan Tony-palkinnolla.

## Yksityiselämä
Ennen uraansa Hudson työskenteli Burger King -hampurilaisravintolassa.

Hudsonin äiti ja veli löydettiin ammuttuina äidin Chicagon-asunnosta 24. lokakuuta 2008. Muutamaa päivää myöhemmin myös Hudsonin 7-vuotias sisarenpoika löytyi ammuttuna. Teoista pidätettiin Hudsonin sisaren entinen mies.

Hudsonilla on kihlattunsa David Otungan kanssa yksi lapsi, elokuussa 2009 syntynyt poika.

## Julkaisut

### Albumit
* *[[Jennifer Hudson (albumi)|Jennifer Hudson]]* (27. syyskuuta 2008)
* *[[I Remember Me]]* (22. maaliskuuta 2011)
* *[[JHUD]]* (23. syyskuuta 2014)

## Lähteet

## Aiheesta muualla

* 
* 
*
Kathleen Kennedy Townsend

**Kathleen Hartington Kennedy Townsend** (s. 4. heinäkuuta 1951) on yhdysvaltalainen demokraattipoliitikko. Hän toimi Marylandin apulaiskuvernöörinä 1995–2003.  Hän pyrki Marylandin kuvernööriksi vuonna 2002, mutta hävisi vaalit republikaani Robert L. Ehrlichille. Ehrlich sai äänistä 51,55 prosenttia ja Kennedy 47,68 prosenttia. 

Kathleen Kennedy Townsend on murhatun senaattori Robert F. Kennedyn vanhin lapsi 11-lapsisesta perheestä. Hän kuuluu näin ollen Kennedyn klaaniin. Hän sai nimensä tätinsä herttua Kathleen Agnes Kennedyn mukaan, joka kuoli lento-onnettomuudessa 1948.

## Lähteet

## Aiheesta muualla
Liedon keskuskoulu

**Liedon keskuskoulu** on peruskoulun yläaste Liedossa, Länsi-Suomen läänissä.

Koulu toimi 31.7.2001 saakka nimellä Liedon-Tarvasjoen yläaste ja mukana oli lietolaisten oppilaiden lisäksi oppilaita myös Tarvasjoelta. Tuolloin Tarvasjoella aloitti kuitenkin oma yhtenäinen vuosiluokkien 1–9 peruskoulu, ja vuodesta 1967 alkanut perusopetuksen yhteistyö loppui Liedon ja Tarvasjoen välillä.
1.10 2022 Koulun nimi vaihdettiin Liedon Yhtenäiskouluun johon liitettiin Taatilan Koulu.

Lukuvuodella 2008-2009 Liedon keskuskoulussa oli lähes 500 oppilasta ja 50 opettajaa. Koulussa on normaalit yläasteluokat 7–9 (yhteensä 23 luokkaa), joiden perusryhmien oppilasmäärä on noin 22. Lisäksi koulussa on kaksi ESY-luokkaa.

Liedon perusopetuksessa A1-kielenä (ala-asteella kaikille yhteisenä vieraana kielenä) on englanti. Yläasteella kaikille alkavana B1-kielenä opiskellaan ruotsia. Ala-asteella vapaaehtoisena kielenä oppilaat ovat voineet valita ruotsia tai saksaa, joiden opiskelu jatkuu Keskuskoulussa A2-kielenä. Lisäksi kahdeksannella luokalla alkavista B2-kielistä oppilailla on valittavanaan saksa, ranska, venäjä ja italia, joista ryhmät muodostuvat mikäli vähintään noin kymmenen oppilasta on valinnut kielen.

Kirkonkulman koululla aloittanut musiikkiryhmä voivat jatkaa painotettua musiikin opiskeluaan Keskuskoulussa; tunteja on seitsemänsillä vuosiluokilla kaksi viikkotuntia yli normaalin opetussuunnitelman. Uuteen opetussuunnitelmaan koulussa siirrytään vaiheittain siten, että lukuvuonna 2004–2005 uuden OPS:n mukaan opiskelevat 7. luokat, jotka vievät opetussuunnitelmaa mukanaan, ja vuonna 2006 sen mukaan opiskelevat kaikki yläasteen luokat.
Hurjapäät

**Hurjapäät** () on vuonna 2001 ensi-iltansa saanut yhdysvaltalainen elokuva. Suomessa elokuvan ikäraja on 16 vuotta.

Elokuvalle on tehty yhdeksän jatko-osaa: *[[2 Fast 2 Furious]]*, *[[Hurjapäät: Tokio Drift]]*, *[[Fast & Furious]]*,  *[[Fast & Furious 5]]*, *[[Fast & Furious 6]]*, *[[Fast & Furious 7]],* *[[Fast & Furious 8]]*, *[[Fast & Furious 9]] ja Fast & Furious X.* Elokuvasarjaa täydentää myös lyhytelokuvat *[[Turbo-Charged Prelude]]* ja *[[Los Bandoleros]]*.

## Juoni
Los Angelesin kaduilla tapahtuu. Nuori poliisi, Brian O’Conner (Paul Walker) soluttautuu katuajojen kingin Dominicin (Vin Diesel) tiimiin tutkiakseen rekkojen varastelutapauksia. Kukaan ei aluksi huomaa Brianin todellisuudessa olevan poliisi, kunnes Vince (Matt Schulze) Dominicin tiimistä alkaa epäillä. Brian kuitenkin onnistuu pitämään poliisin uransa piilossa ja rakastuu Dominicin siskoon Miaan (Jordana Brewster) ja ystävystyy Dominicin kanssa. Lopuksi hän joutuu valitsemaan onko hän tapauksessa poliisien puolella, vai onko hän Dominicin ja tiimin puolella. Hän antaa autonsa Dominicille, jotta tämä pääsee pakenemaan poliiseja. On nimittäin selvinnyt, että Dominicin tiimi oli syyllinen varkauksiin.

Dominic (Vin Diesel) johtaa tiimiään johon kuuluvat Letty (Michelle Rodríguez), Jesse (Chad Lindberg), Leon (Johnny Strong) ja Vince (Matt Schulze). Dominic seurustelee Lettyn kanssa, mutta kaikessa on mutkia matkalla. Vince taas on rakastunut Dominicin siskoon Miaan, mutta Mia taas ei halua lähteä veljensä kavereiden kanssa ulos ennen kuin hän joutuu puolustamaan Briania, koska Vince ärsyttää häntä tahallaan, jolloin Mia suostuu menemään ulos Brianin kanssa.

## Rooleissa

## Lähteet

## Aiheesta muualla
* 
* Leffatykki.comin arvostelu 
* Film-o-holic.comin arvostelu 
* MTV3:n arvostelu
Mercury Messenger

**Mercury Messenger** on java-pohjainen pikaviestintäohjelma, joka tukee Windows Live Messenger ja Jabber -protokollia.

Mercury Messenger on saatavilla Windowsille, Linuxille ja Macintoshille.

## Ominaisuudet
Mercury Messenger tarjoaa tuen suurimpaan osaan Windows Live Messengerin ominaisuuksista. Näiden lisäksi Mercury Messengerissä on useita lisäominaisuuksia. Huomattavimmat ominaisuudet:
;Välilehditetty keskustelut: Tämä ominaisuus on lähellä välilehditettyä selausta. Se tarjoaa mahdollisuuden pitää kaikki keskustelut yhdessä ikkunassa.
;Useamman käyttäjätunnuksen yhtäaikainen käyttö: Mercury tarjoaa mahdollisuuden olla kirjautuneena sisään usealla eri tunnuksella.
;Henkilökohtaiset nimet: Mercury antaa sinulle mahdollisuuden käyttää eri nimeä jokaisessa keskustelussa.
;Nimimerkki- ja henkilökohtainen viestirullain: Nimimerkki ja henkilökohtainen viestirullain antaa sinulle mahdollisuuden vaihtaa automaattiesti 30 sekunnin välein nimimerkki ja/tai henkilöhtainen viesti seuraavaan listassa.
;IRC -tyyliset komennot: Mercury tukee IRC:n slash-komentoja (esimerkiksi /away)
;Tapahtumailmoitukset: Mercury tarjoaa mahdollisuuden erilaisiin tapahtumailmoituksiin. Esimerkiksi saapunut viesti, tilan vaihtuminen jne. Ilmoitustapojakin on useita. Jokaiselle yhteydelle pystyy erikseen määrittämään tapahtumailmoitukset.
;Muokattavat näkymät: Mercury Messenger 1710 Betassa ja myöhemmissä versiossa on Yhteysnäkymä, Ryhmänäkymä, Yleinen näkymä, Yhteystietokortti, Viestinäkymä ja Keskustelunäkymä voidaan tehdä juuri sellaisiksi kuin käyttäjä haluaa käyttäen HTML-kieltä.
;Käyttöjärjestelmäyhteensopivuus: Koska Mercury Messenger on kirjoitettu javalla voidaan Mercurya käyttää jokaisella käyttöjärjestelmällä, jossa on Java Runtime Environment. (JRE 1.4.2 tai uudempi).
;Kielet: Mercury Messenger on saatavana usealle eri kielelle, joiden joukkoon kuuluu myös suomi.

## Aiheesta muualla
* Mercury Messenger
Romano Mussolini

**Romano Mussolini** (26. syyskuuta 1927 Forlì, Italia – 3. helmikuuta 2006 Rooma, Italia) oli italialainen jazzmuusikko ja taidemaalari. 

Mussolini oli perheensä nuorin poika. Hänen vanhempansa olivat diktaattori Benito Mussolini ja tämän puoliso Rachele Mussolini. Hän ei koskaan kiinnostunut politiikasta, mutta osoitti jo nuorena merkkejä musikaalisesta lahjakkuudesta. Toisen maailmansodan päätyttyä Mussolini perusti jazz-yhtyeen, josta tuli varsin suosittu Italiassa. Hän esiintyi yhtyeensä kanssa monien merkittävien jazzmuusikoiden – muun muassa Chet Bakerin, Dizzy Gillespien ja Duke Ellingtonin – kanssa. Romano Mussolini kuoli 78-vuotiaana sairauskohtaukseen roomalaisessa sairaalassa. Hän oli kuollessaan viimeinen Benito Mussolinin kuudesta lapsesta.

Mussolini oli kaksi kertaa naimisissa. Hänen ensimmäinen vaimonsa oli Sophia Lorenin sisar Anna Maria Scicolone, jonka kanssa hän sai lapset Elisabettan ja Alessandran. Toisesta avioliitosta näyttelijä Carla Puccinin kanssa hän sai kolmannen tyttären Rachelen, jonka hän nimesi äitinsä mukaan. Mussolinin lapsista Alessandra on nykyisin Euroopan parlamentin jäsen. Mussolinin lapsenlapsi, Alessandran lapsi, Romano Floriani Mussolini on ammattilaisjalkapalloilija. 

## Lähteet
Joseph Patrick Kennedy II

**Joseph Patrick Kennedy II** (s. 24. syyskuuta 1952) on yhdysvaltalainen poliitikko. Hän on edesmenneen senaattori Robert F. Kennedyn ja Ethel Kennedyn (o.s. Skakel) ensimmäinen poika. Nimensä hän sai isoisänsä Joseph P. Kennedyn mukaan.

Kennedy perusti voittoa tuottamattoman organisaation Citizens Energy Corporation. Vuonna 1986 hänet valittiin Yhdysvaltain edustajainhuoneeseen Massachusettsista ja hän toimi edustajainhuoneen jäsenenä kahdentoista vuoden ajan, vuodesta 1987 vuoteen 1999.

Hän erosi Sheila Rauchista ja avioitui myöhemmin Beth Kellyn kanssa. Hänen poikansa Joe Kennedy III valittiin edustajainhuoneeseen vuonna 2013.

## Lähteet
*Kennedy Biographical Directory of the United States Congressin sivuilla
Last in Line

**Last in Line** voi tarkoittaa ainakin:

* Nylon Beatin albumia Last in Line
* Nylon Beatin kappaletta Last in Line
* Dion albumia The Last in Line
FC Groningen

**FC Groningen** on jalkapalloseura Groningenistä, Alankomaista. Se pelaa maan korkeimmalla sarjatasolla Eredivisiessä.

Seura perustettiin 16. kesäkuuta vuonna 1971 *Groninger Voetbal en Atletiek Vereniging* -urheilujärjestöstä. Joukkue pelasi kolme vuotta maan huipputasolla ennen putoamistaan 2. divisioonaan. Joukkue nousi takaisin huipulle Ronald ja Erwin Koemanin sekä hyökkääjä Jan van Dijkin aikakaudella ja kaudella 1982–1983 se pääsi myös euro-otteluihin. Toistaiseksi joukkueen paras tulos Eredivisiestä on kaudelta 1990–1991, jolloin se oli loppupisteissä kolmas. Kaudella 2014–2015 Groningen otti seurahistorian ensimmäisen mestaruuden, kun se kaatoi FC Zwollen Alankomaiden cupin finaalissa 2-0. 

Joukkueen värit ovat vihreä ja valkoinen. Se pelaa kotiottelunsa uudella, 22&nbsp;000 -paikkaisella Euroborg-stadionilla. Joukkue pelasi 72 vuotta vanhalla 13&nbsp;000 -paikkaisella Oosterpark-stadionilla, viimeisimmän ottelunsa joulukuussa 2005. Kaudella 2004/05 joukkueen kotiotteluiden katsojakeskiarvo oli 12&nbsp;000 henkeä.

## Saavutukset

* Alankomaiden cup: 2015

## Tunnettuja pelaajia
* Jan van Dijk
* Milko Djurovski
* Ron Jans
* Johan de Kock
* Erwin Koeman
* Ronald Koeman
* Wim Koevermans
* Johan Neeskens
* Michael Reiziger
* Adri van Tiggelen
* John de Wolf
* Arjen Robben
* Fandi Ahmad

## Entisiä valmentajia
*  Ernest Faber
*  Pieter Huistra
*  Ron Jans
*  Dwight Lodeweges
*  Robert Maaskant
*  Pim Verbeek
*  Hans Westerhof

## Lähteet

## Aiheesta muualla

* Virallinen sivu
* Kannattajien sivu
* Tilastoja
Ville Taulo

**Ville Taulo** (s. 14. elokuuta 1985 Lahti) on suomalainen jalkapalloilija, joka edustaa Veikkausliigassa pelaavaa HIFK:ta. Hän on pelipaikaltaan keskikenttäpelaaja tai keskuspuolustaja.

Taulo edusti kaudella 2007 Veikkausliigassa pelaavaa FC Lahtea, mutta kaudeksi 2008 tiet erkanivat. Taulo solmi kaksivuotisen pelaajasopimuksen HJK:n kanssa.

Veikkausliigassa Taulo on pelannut 60 ottelua, ja tehnyt niissä seitsemän maalia. Suomen maajoukkueessa hän on pelannut kolme ottelua A-maajoukkuetasolla ja lisäksi lukuisia juniorimaaotteluita. Hän on ollut muun muassa RKC Waalwijkin sekä NEC Nijmegenin testattavana.

## Lähteet

## Aiheesta muualla
*Taulo Tähtipelaajaesittelyssä Nelosen Veikkausliigasivuilla
*Taulo PlayerHistory.com-tietokannassa 
*Profiili Vekkausliigan sivuilla
Michael Kennedy

**Michael LeMoyne Kennedy** (27. helmikuuta 1958 – 31. joulukuuta 1997) oli Robert F. Kennedyn ja Ethel Skakelin kuudes lapsi. Hän oli presidentti John F. Kennedyn ja senaattori Edward M. Kennedyn veljenpoika.

Michael Kennedy työskenteli veljensä Joseph Patrick Kennedyn energiaorganisaatiossa ja vaaleissa sekä setänsä Edward M. Kennedyn vaalikampanjassa 1994.

Vuonna 1997 häntä syytettiin lapsenvahdin raiskauksesta. Tapaus aiheutti valtavan kohun.

## Perhe

Michael Kennedy oli naimisissa Victoria Giffordin kanssa. Heillä on kolme lasta: Michael LeMoyne Kennedy Jr. (s. 9. tammikuuta 1983), Kyle Francis Kennedy (s. 6. heinäkuuta 1984) ja Rory Gifford Kennedy (s. 14. marraskuuta 1987).

Kennedyllä oli neljä siskoa ja kuusi veljeä: Kathleen Kennedy Townsend, Joseph Patrick Kennedy II, Robert F. Kennedy, Jr., David Anthony Kennedy, Courtney Kennedy Hill, Kerry Kennedy, Christopher George Kennedy, Matthew Maxwell Taylor Kennedy, Douglas Harriman Kennedy ja Rory Kennedy.

## Kuolema
Michael Kennedy kuoli lasketteluonnettomuudessa samana vuonna 1997 Aspenissa Coloradossa. Hän oli laskettelemassa Kennedyn klaanin jäsenien kanssa. Hänen tapaturmaisesta kuolemastaan on ollut liikkeellä erilaisia teorioita.
Kuitulevy

**Kuitulevy** (myös **puukuitulevy**) on rakentamisessa ja kalusteteollisuudessa käytetty materiaali, kuitulevyjen pääasiallinen raaka-aine on kuitenkin puukuitu, ja li-säaineiden määrä on tavallisesti alle 1 %. Levyjä valmistetaan lämmön ja paineen avulla toisiinsa liitetyistä puukuiduista. Puukuitulevyjä ovat esimerkiksi lastulevyt ja tuulensuojalevyt.

Kuitulevyt jaotellaan kolmeen eri tyyppiin:
*Kova kuitulevy (K) eli *kovalevy*,  tiheys yli 800 kg/m³
*Puolikova kuitulevy (P) eli *rakennekuitulevy*, tiheys 300–800 kg/m³
*Huokoinen kuitulevy (H), tiheys alle 300 kg/m³

Valmistuksessa puuhake kuidutetaan ja jauhetaan, jolloin kuidut huopaantuvat. Suomessa käytössä olevassa *märkämenetelmässä* massaan lisätään vettä ja usein myös lisäaineita kuten liimaa. Massa ohjataan viiralle, jossa vettä puristetaan pois. Massa jaetaan arkeiksi, jotka kuivataan tai puristetaan. Arkit voidaan myös lämpökäsitellä lujuuden lisäämiseksi. Lisäaineina käytetään liimaa ja muita lisäaineita, joita tarvitaan yleensä alle 1 prosenttia. Lujuuden lisäämisen käytetään tärkkelystä, keinohartseja ja kuivuvia öljyjä. Parafiini parantaa vedenkestävyyttä. Palonkestävyyden edistämiseen sopivat alumiinihydroksidia ja fosforiyhdisteet.

Kuitulevyjä käytetään sisäpuoliseen verhoukseen, sekä lämmön-, tuulen- ja ääneneristeenä. Kuitulevyn etuja ovat tasa-aineisuus ja syynsuunnan puuttuminen, tiiviys, helppo työstettävyys ja asennettavuus sekä huokea hinta. Rakentamisen ohella puukuitulevyjä käytetään kalusteteollisuudessa ja huokoista puukuitulevyä eristämiseen. Puukuitulevyn standardikoko on 1220 × 2745.

Puukuitulevyjä voidaan pinnoittaa puuviilulla, paperilla, kankaalla, muovilla, lasikuitukankaalla, metallilla tai korkilla.

## Lähteet

## Aiheesta muualla
* Metsäteollisuus ry
* Levyteollisuus tilastoina Metsäteollisuuden tilastopalvelu Tilda
Jan Kromkamp

**Jan Kromkamp** (s. 17. elokuuta 1980 Makkinga, Alankomaat) on alankomaalainen jalkapalloilija, joka pelasi puolustajana. Hän pelasi kotimaansa lisäksi jonkin aikaa Espanjassa ja Englannissa. Hän pelasi Alankomaiden A-maajoukkueessa 11 maaottelua vuosina 2004–2006.

Kromkamp edusti juniorina muun muassa AGOVV Apeldoornia ja Go Ahead Eaglesiä, jonka edustusjoukkueessa hän pelasi miesten toisella sarjatasolla. Hän edusti pääsarja Eredivisiessä AZ Alkmaaria kausina 2000–2005 ja PSV Eindhovenia kausina 2006–2011. Hän voitti liigamestaruuden vuosina 2007 ja 2008. Hän pelasi Espanjan La Ligassa kuusi ottelua Villarrealissa loppuvuonna 2005 ja Englannin Valioliigassa 14 ottelua Liverpoolissa tammi-elokuussa 2006. Liverpoolissa hän voitti FA Cupin ja pelasi myös loppuottelussa. Kromkamp lopetti pelaajauransa Go Ahead Eaglesissä vuonna 2013.

Kromkamp pelasi Alankomaiden alle 21-vuotiaiden maajoukkueessa. Hän pelasi A-maajoukkueessa ensimmäisen kerran 18. elokuuta 2004 ystävyysottelussa Ruotsia vastaan. Kaikkiaan hän pelasi 11 A-maaottelua, joissa hän oli kymmenen kertaa avauskokoonpanossa. Otteluista neljä kuului MM-karsintaan. Hän kuului Alankomaiden joukkueeseen MM-kilpailuissa 2006 mutta ei päässyt lopputurnauksessa kentälle. Vielä lokakuussa 2008 hän oli maajoukkueessa vaihtopelaajana kahdessa MM-karsintaottelussa.

## Lähteet
KTP-Basket

**KTP-Basket** on kotkalainen koripallojoukkue, joka pelaa Suomen korkeimmalla sarjatasolla Korisliigassa. Kotkan Työväen Palloilijoiden miesten edustusjoukkue on pelannut Suomen korkeimmalla sarjatasolla yhtä kautta lukuun ottamatta yhtäjaksoisesti vuodesta 1957 lähtien. Joukkue on saavuttanut kaikkiaan 25 SM-mitalia joista kuusi kultaisia. Suomen cupin joukkue on voittanut yhdeksän kertaa, useammin kuin mikään muu miesjoukkue. KTP:n kotikenttä on Steveco-areena.

KTP on jäädyttänyt miespelaajistaan Larry Poundsin pelinumeron 14 ja Pertti Marttilan pelinumeron 12. Lisäksi se on jäädyttänyt valmentaja Erkki Hiltusen paidan.

KTP-Basket pelasi kaudella 2013–2014 eurooppalaisten seurajoukkueiden tuolloin kolmanneksi korkeimmalla tasolla EuroChallengessa. Kaudella 2015–2016 se osallistui ensimmäistä kertaa järjestettyyn FIBA Europe Cupiin.

Alkuvuodesta 2016 KTP:n uutisoitiin kärsivän talousvaikeuksista. Huhtikuussa 2016 seura päätti olla jatkamatta päävalmentaja Anton Mirolybovin sopimusta KTP:n jäätyä runkosarjassa yhdeksänneksi eli ulos pudotuspeleistä. Uudeksi päävalmentajaksi valittiin Ray Ailus.

## Saavutukset
* Suomen mestari 1958, 1967, 1988, 1991, 1993 ja 1994
** SM-hopea 1960, 1961, 1985, 1986, 1987, 1990 ja 2013
** SM-pronssi 1957, 1959, 1964, 1966, 1970, 1976, 1982, 1984, 2004, 2011, 2015 ja 2019
* Suomen cup-voittaja 1978, 1983, 1984, 1985, 1987, 1990, 1993, 2003 ja 2004

## Maineikkaita pelaajia
* Andre Foreman
* Pertti Marttila
* Roope Mäkelä
* Larry Pounds
* Jarkko Tuomala
* Ville Mäkäläinen
* Jari Vekkilä
* Damon Williams
* Anssi Kinnaslampi
* Chris Owens
* Jukka Matinen
* Michael Pounds

## Henkilökohtaiset palkinnot
**[[Korisliigan vuoden pelaaja]]**
* Larry Pounds – 1991

**[[Korisliigan vuoden puolustuspelaaja]]**
* Anssi Kinnaslampi – 2002

**[[Korisliigan vuoden ulkomaalaisvahvistus]]**
* Jerald Fields – 2007

**[[Korisliigan vuoden kehittynein pelaaja]]**
* Roope Mäkelä – 1994, 1995

**[[Korisliigan vuoden valmentaja]]**
* Kari Liimo – 1988, 1991, 1993
* Eero Saarinen – 2002
* Sami Toiviainen – 2013

## Lähteet

## Aiheesta muualla

* KTP-Basket
David Kennedy

**David Anthony Kennedy** (15. kesäkuuta 1955 Washington (DC) – 25. huhtikuuta 1984 Palm Beach, Florida) oli neljäs Robert F. Kennedyn ja Ethel Skakelin yhdestätoista lapsesta.

6. kesäkuuta 1968 muutamaa päivää vaille 13-vuotias David Kennedy näki yksin hotellihuoneessa ollessaan suoran lähetyksen isänsä vaalikampanjasta, jossa Robert F. Kennedy murhattiin. David Kennedy järkyttyi isänsä kuolemasta pahoin ja kärsi myöhemmällä iällä alkoholi- ja heroiiniriippuvuudesta.

Kennedy opiskeli Harvardin yliopistossa, mutta jätti opintonsa kesken. Hän työskenteli kuolemaansa edeltäneinä vuosina toimittajana ja oli päihdevieroituksessa.

David Kennedy kuoli 25. huhtikuuta 1984 Palm Beachilla, Floridassa, sijaitsevassa hotellihuoneessa huumeiden yliannostukseen.

## Kirje
Saman vuoden jouluna kun hänen isänsä murhattiin hän kirjoitti kirjeen äidilleen. Kirjeessä luki:
*Enää en voi pelata jalkapalloa isäni kanssa, en uida, en ratsastaa, en telttailla hänen kanssaan. Mutta hän oli paras isä koskaan. Hänestä oli minulle isäksi pitkän aikaa. Ja hän teki kuin kukaan muu tahansa isä miljoonaan vuoteen.*

## Lähteet

## Katso myös
* Kennedyn klaani
Ethel Kennedy

**Ethel Kennedy** (omaa sukua **Skakel**, 11. huhtikuuta 1928 Chicago – 10. lokakuuta 2024) oli Kennedyn klaanin jäsen ja Robert F. Kennedyn puoliso. 

Robert ja Ethel Kennedy saivat 11 lasta. Viimeinen lapsista syntyi Robertin murhan jälkeen. 

# Kathleen (1951)
# Joseph (1952)
# Robert (1954)
# David (1955–1984)
# Courtney (1956)
# Michael (1958–1997)
# Kerry (1959)
# Christopher (1963)
# Matthew (1965)
# Douglas (1967)
# Rory (1968)

Ethel Kennedy oli Robert F. Kennedy Memorial Centren perustaja. Sen tavoitteena on jatkaa Robert F. Kennedyn elämäntyötä myöntämällä ihmisoikeus- ja journalistipalkintoja. 

## Lähteet

## Aiheesta muualla

* 
* http://www.kennedy-web.com/ethel.htm
Glen Salmon

**Glen George Salmon** (s. 24. joulukuuta 1977 Harare, Zimbabwe) on zimbabwelaissyntyinen mutta Etelä-Afrikkaa edustava jalkapalloilija. Seuratasolla hän edustaa eteläafrikkalaista Supersport Unitedia.

Pääsarjatasolla Salmon on edustanut Supersport Unitedin lisäksi Alankomaissa NAC Bredaa ja FC Groningenia sekä Kreikan Superliigassa PAOK Salonikia. Alemmilla tasoilla hän on pelannut *Chiltern Parkissa*, *Christian Brothers Collegessa*, Boksburg FC:ssä ja Alberton FC:ssä.

Euroopassa Salmon pelasi vuosina 1999–2008.

## Aiheesta muualla
*Salmon Voetbal International -tietokannassa 
*Salmon Soccerbase-tietokannassa 
*Salmon Weltfussball-tietokannassa 
*Salmonin tilastoja
Patrick J. Kennedy

**Patrick Joseph Kennedy** (s. 14. heinäkuuta 1967) on yhdysvaltalainen demokraattisen puolueen poliitikko. Hän toimi vuodesta 1995 vuoteen 2011 Yhdysvaltain edustajainhuoneessa Rhode Islandin edustajana. Hän kuuluu Kennedyn sukuun – hänen isänsä oli senaattori Ted Kennedy.

Kennedy on ollut vuodesta 2011 lähtien naimisissa Amy Petitgoutin kanssa. Heillä on kolme yhteistä lasta.

Kennedy on sairastanut kaksisuuntaista mieliala- eli bipolaarihäiriötä.

## Lähteet

## Aiheesta muualla
Tessin

**Tessin** tarkoittaa seuraavia:

* Ticino, Sveitsin kantoni, 

## Sukunimi
* Carl Gustaf Tessin (1695–1770), ruotsalainen valtiomies, Nicodemus Tessin nuoremman poika
* Nicodemus Tessin vanhempi (1615–1681), ruotsalainen arkkitehti
* Nicodemus Tessin nuorempi (1654–1728), ruotsalainen arkkitehti, Nicodemus Tessin vanhemman poika
Isäntä

**Isäntä** on sosiaalihistoriallisessa mielessä vapaa mies, jolla on palvelusväkeä. Antiikin Roomassa isäntä saattoi omistaa epävapaata palvelusväkeä, mutta tällä saattoi olla myös vapaita suojatteja *klienttejä*. Latinankielisestä sanasta *patron* on puhekieleen tullut sana *patruuna*, jolla useimmin viitataan teollisuuslaitoksen tai kartanon omistajaan. Tavallisimmin isäntä on maalaistalon miespuolinen haltija, tilallinen eli talollinen. 

Yleiskielessä isäntä-sanalla on myös muita merkityksiä: (miespuolinen) omistaja, haltija, käskijä; tilaisuuden toimeenpanijana toimiva mies tai laitos; tarustossa miespuolinen haltija kuten Tapio, metsän isäntä.
  
## Lähteet
Pieni Korppi

**Pieni Korppi** eli *Hosa* (, s. noin 1820 – 1889) oli arapaho -intiaanien nawathinehena -heimon päällikkö.

Pieni Korppi oli tunnettu komeasta ulkomuodostaan ja hyvistä puhujanlahjoista. Hän oli rauhanvälittäjänä jo vuonna 1840 kun arapahot, tekivät rauhan cheyenitten, kiowien, comanchien ja tasanko apassien kanssa. Hän myös toivotti kullankaivia tervetulleeksi tiipiiseensä kun he saapuivat saapumisen Denveriin kultakuumeen aikana. 

Huolimatta kaikista poniteluistaan rauhan säilyttämiseksi hän joutui allekirjoittamaan Yhdysvaltojen hallituksen ja cheyennejen ja arapahojen vuonna 1861 tekemän Fort Wise-sopimuksen. Siinä sovittiin että intiaanit muuttavat pienempään reservaattiin reservaatista joka sijaitsi nykyisien Coloradon, Kansain, Nebraskan ja Wyomingin alueilla jotka heille oli luovutettu vuoden 1851 Fort Laramien sopimuksessa. Kaikki arapahojohtajat eivät kuitenkaan suostuneet allekirjoittamaan sopimusta, ja Pieni Korppikin pettyi pian sillä Yhdysvaltojen joukot hyökkäsivät rauhallisten intiaanien leiriin ja järjestivät Sand Creekin verilöylyn. 

John M. Chivingtonin kostoretki päättyi rauhallisen cheyenneintiaanienkylän teurastukseen 29 marraskuuta vuonna 1864. Kylän johtajista Musta Pata, Valkoinen Antilooppi ja Vasen Käsi, jäi henkiin vain Musta Pata. Miehiä, naisia ja lapsia pahoinpideltiin julmasti ja heiltä vietiin päänahat. Sotilaiden raakuus sai koko kansakunnan tyrmistymään. Pieni Korppi ja hänen arapaho heimonsa selviytyivät vain sen vuoksi että olivat leiriytyneet kauas muista arapahoista ja cheyenneista.  Pieni Korppi hyväksyi kuitenkin vuonna 1867 Medicine Lodge-sopimuksen jossa arapahoille annettiin reservaatti Arkansas joen ja Cimarron joen (Arkansas joen sivujoki) läheltä intiaani aluetta.

Vuonna 1871 Pieni Korppi kävi Washingtonissa DC:ssä sekä muissa Itä-Yhdysvaltojen kaupungeissa. New Yorkissa hän puhui Cooper Unionissa (yksityinen korkeakoulu) tieteen ja taiteen edistämisestä. Presidentti Grant tarjosi hänelle rauhanmitaliakin mutta hän sanoi ettei ansaitse sitä koska ei ollut ikinä sodassa valkoisten kanssa ollutkaan. Pieni Korppi onnistui pysyttelmään puolueettomana Red River-sodan aikana 1874–1875. Viimein hän muutti asumaan Blaine Countyyn, Oklahomaan jossa hän kuoli vuonna 1889.

## Lähteet

### Viitteet
Robbie Savage

**Robbie Savage** (s. 18. lokakuuta 1974 Wrexham, Wales) on  walesilainen jalkapalloilija, pelipaikaltaan keskikenttäpelaaja.

Savage aloitti uransa juniorina Manchester Unitedissa, mistä hän siirtyi Crewen junioriakatemiaan. Heinäkuussa 1997 hän siirtyi Leicesteriin, missä vietti viisi vuotta ja voitti kahdesti Liigacupin. Hän pelasi ensi kerran myös Walesin maajoukkueessa. Leicesterin pudottua Valioliigasta kauden 2001–2002 päätteeksi hän siirtyi Birminghamiin, missä hän pelasi 88 ottelua ja teki 12 maalia. Tammikuussa 2005 Savage siirtyi Blackburniin, jossa hän pelasi kolme vuotta ja tammikuussa 2008 Derby hankki miehen kahden miljoonan euron siirtokorvausta vastaan . Savage lopetti uransa kauden 2010–2011 jälkeen.

Maajoukkueessa Savage toimi pitkän aikaa kapteenina ja oli vähällä johdattaa joukkueen vuoden 2004 EM-kisoihin. John Toshackin vuonna 2004 alkaneella valmentajakaudella Savage ei enää pelannut maajoukkueessa. Hän pelasi kaikkiaan 39 maaottelua ja teki niissä kaksi maalia.

## Lähteet
Graniittitalo

**Graniittitalo** on Kampissa Helsingin ydinkeskustassa sijaitseva liikerakennus. Se sijaitsee Salomon­kadun varrella Tennispalatsin ja hotelli Presidentin välissä. Sen vieressä Salomonkadun toisella puolella on vuonna 2005 avattu Kampin keskus. Talon ovat suunnitelleet Heikki ja Kaija Siren ja se valmistui vuonna 1985. Talossa toimii useita erikoisliikkeitä ja yritysten toimitiloja, mm. Terveystalon toimipiste. Talon kokonaispinta-ala on 26&nbsp;058 m². Kiinteistön omistaa ja sitä isännöi Ilmarinen.

Graniittitalon suurin käyttäjä oli vuosina 1988–2016 Anttilan tavaratalo. Vuonna 2005 Anttila laajeni myös Kampin keskuksen terminaalitasolle, josta oli suora liukuporrasyhteys Graniittitalon puolelle. Kampin Anttila suljettiin lopullisesti 25. syyskuuta 2016 Anttilan konkurssin myötä. 14. lokakuuta 2017 Graniittitalon katutasoon avattiin Lidl-myymälä.

## Lähteet

## Aiheesta muualla
* Graniittitalo 
*
Den Harrow

**Den Harrow** on italialainen italodisko-musiikkiprojekti, jossa esiintyjänä toimii **Stefano Zandri** (s. 4. kesäkuuta 1962). Hän oli suosittu 1980-luvulla, jolloin Den Harrow -nimellä tehtiin useita hittejä, kuten "Don't Break My Heart", "Bad Boy", "Catch the Fox" ja "Future Brain". Projektin panivat alulle tuottajat Roberto Turatti ja Miki Chieregato.

Stefano Zandri ei kuitenkaan 1980-luvulla itse laulanut omia kappaleitaan, vaan hän oli ainoastaan hahmo, joka huulisynkkasi varsinaisten laulajien äänen. Aluksi Chuck Rolandon ääntä käytettiin kappaleissa "To Meet Me" ja "Taste of Love". Myöhemmin Silver Pozzoli valittiin laulamaan kappale "*Mad Desire*". Suurimman osan kappaleista, mukaan lukien hittibiisin "Don't Break My Heart", lauloi kuitenkin Tom Hooker. Tätä ei kuitenkaan aikoinaan yleisölle kerrottu minkä lisäksi Zandrin valehdeltiin olevan amerikkalaissyntyinen ja sukunimeltään Carry. Ensimmäinen kappale, jolla hän itse lauloi, oli vuonna 1991 julkaistu "Ocean".  

Stefanon ura alkoi, kun Roberto Turatti, joka tuohon aikaan oli DJ "American Disaster" yökerhossa Milanossa, huomasi hänen kykynsä. Turatti ja Miki Chieregato ryhtyivät hänen tuottajikseen, ja hänestä päätettiin tehdä tähti. Samaan aikaan myös tuleva nimi valittiin, joka oli väännös italian kielen rahaa tarkoittavasta sanasta denaro.

1990-luvulla Turatin ja Chieregaton sijaan Den Harrowille uutta musiikkia tuotti muun muassa Mauro Farina ja aikansa trendejä seuraten musiikki vaihtui italodiskosta eurodanceksi.

## Diskografia
### Albumit

* 1985 *Overpower*
* 1987 *Day by Day*
* 1988 *Lies* (julkaistu samana vuonna myös nimellä *Born to Love*)
* 1995 *I, Den*
* 1999 *Back from the Future*

### Singlet

* 1983 *To Meet Me*
* 1983 *A Taste of Love*
* 1984 *Mad Desire*
* 1985 *Future Brain*
* 1985 *Bad Boy*
* 1985 *Charleston*
* 1985 *Overpower*
* 1986 *Catch the Fox (Caccia alla Volpe)*
* 1987 *Don't Break My Heart*
* 1987 *Tell Me Why*
* 1987 *Day by Day*
* 1987 *Energy Rain*
* 1988 *Born to Love*
* 1988 *My Time* / *You Have a Way*
* 1988 *You Have a Way*
* 1988 *Lies* / *I Wanna Go*
* 1989 *Holiday Night*
* 1989 *Take Me Back*
* 1991 *Ocean*
* 1992 *All I Want Is You*
* 1992 *Real Big Love*
* 1993 *Take Me*
* 1993 *You and the Sunshine*
* 1994 *The Universe of Love*
* 1995 *I Need a Lover*
* 1995 *Tomorrow Is Another Day*
* 1996 *I Feel You*
* 1999 *Go Away*
* 2000 *Future Brain 2000*
* 2000 *Don't Break My Heart 2000*
* 2006 *Push Push*

## Katso myös
* Italodisko
* Eurodance

## Aiheesta muualla
* http://www.eurodancehits.com/italodanceartists/denharrow.html
Termoluminesenssiajoitus

**Termoluminesenssiajoitus** on eräs ajoitusmenetelmä, jolla voidaan määrittää tuhansien – satojen tuhansien vuosien ikäisten esineiden tai aineiden ikä. Menetelmä perustuu kiteisten mineraalien saaman säteilyannoksen mittaamiseen kuumentamalla niitä. Kuumennettaessa ainetta siitä lähtee heikkoa valoa, joka on termoluminesenssia. Termoluminesenssiajoituksella saadaan selville, milloin mineraaleja sisältävä esine (esimerkiksi keramiikkaa) tai aine (esimerkiksi sedimenttiä) on viimeksi kuumennettu.

Kun mineraaleja sisältävää esinettä kuumennetaan yli 550-asteiseksi, se vapauttaa säteilyä, jonka määrä riippuu esineen iästä. Esimerkiksi kvartsissa ja maasälvässä luonnon taustasäteily ja kosminen säteily aiheuttavat joidenkin perustilassa olevien elektronien siirtymisen viritystytiloille. Useimmiten viritystilat purkautuvat pian, mutta joissain tapauksissa elektroni loukkuuntuu hilavirheen takia. Kuumennus purkaa nämä loukkuuntuneet viritystilat, mikä saa esineen hohtamaan heikosti valoa. Tämä valo on termoluminesenssia.

Nuorten esineiden ajoituksessa menetelmä on melko tarkka, mutta vanhojen ajoituksessa hyvin epätarkka. Menetelmä vaatii taustasäteilyn tuntemista. Tämänhetkinen taustasäteily mitataan yleensä kahdella kuumennuksella. Kahden kuumennuksen välillä kertynyt taustasäteily on pohjana iänmääritykselle. On mitä todennäköisintä, että taustasäteily kuitenkin vaihtelee satojen tuhansien vuosien kuluessa kohtalaisen paljon ja lisää menetelmän epätarkkuutta.
Adenovirukset

**Adenovirukset** (Adenoviridae) on sekä ihmisessä että eläimissä elävien virusten heimo. Ne ovat saaneet nimensä kitarisojen eli adenoidien mukaan, joista virus on ensimmäisenä eristetty. Adenovirus on vaipaton DNA-virus, joka on halkaisijaltaan noin 82 nanometriä. Viruksen DNA replikoidaan sen infektoiman solun tumassa, ja proteiinisynteesi tapahtuu solulimassa. Syntetisoidut proteiinit kuljetetaan tumaan, jossa virus kootaan.
Adenovirus kestää happamia ja emäksisiä olosuhteita, joten se säilyy ehjänä ruuansulatuskanavassa, jätevedessä ja uima-altaissa.

Ihmisen adenovirus-perheeseen kuuluu yli 50 erilaista serotyyppiä, jotka voivat aiheuttaa infektioita useissa eri elimissä, kuten keuhkoissa, hengitysteissä, silmissä, virtsarakossa, suolistossa ja maksassa. Adenovirukset voivat aiheuttaa infektioita myös sydämessä.

Adenovirukset aiheuttavat muun muassa lasten nielutulehduksia, flunssaa, silmä- ja hengitysteiden tulehduksia. Noin viisi prosenttia alle nelivuotiaiden lasten hengitystieinfektioista on adenoviruksen aiheuttamia.

Adenovirus aiheuttaa oireina oksentelua, kuumetta, löysää ulostetta ja flunssaa. Elimistön nestetasapaino on kovilla varsinkin pienillä vauvoilla. Adenovirus on melko lailla rotaviruksen kaltainen tauti. Ripulointi saattaa kestää useita viikkoja.

Suomessa varmistettiin 994 adenovirusinfektiota vuonna 2017.

## Lähteet

## Aiheesta muualla
*Laji.fi: Adenoviridae
*ViralZone: Adenoviridae
Rosso

**Rosso** on Suomessa toimiva, S-ryhmään kuuluva italialaishenkinen perheravintolaketju.

## Rosso-ravintolat

Rossot ovat italialaishenkisiä ruokaravintoloita, jotka palvelevat kaupunkien keskustoissa, yleensä kauppakeskuksessa tai Sokos-hotellissa. Rossoja oli vuoden 2018 alussa yhteensä 28. Rosso-ketju työllisti vuonna 2011 noin 700 henkilöä. Ruokailutottumusten kansainvälistyessä on Rossoja 2010-luvun lopulta alkaen kehitetty aitoitalialaisempaan suuntaan.

## Rosso Pizza -ravintolat

Rosso Pizzassa myydään pizzaa sekä pannupizzaa. Rosso Pizzat palvelevat S-ryhmän liikenneasemilla, kauppakeskuksissa sekä Prismoissa ja Sokoksissa muodostaen yleisesti Presson ja Hesburgerin kanssa ravintolamaailman.

## Historiaa

Ensimmäinen Rosso avattiin Lahden keskustaan vuonna 1978. 1980-luvun puolessavälissä Rossoja oli kymmenkunta, ja vuonna 1997 yhteensä 46. Rosso-konseptin suunnitteli pitkään HOK:n palveluksessa ollut aviopari Aimo ja Maria Bonden, sanojensa mukaan ”käymättä kertaakaan Italiassa”. Tavoitteena oli madaltaa suomalaisten kynnystä ravintolaruokailuun. 1970-luvun mittaan Suomessa yleistynyt pizza otettiin rennon ravintolaruokailun päätuotteeksi, ja Rosso olikin ensimmäinen valtakunnallinen pizzaa tarjoava ketju. Eteisvahtimestaria tai erillistä viinikassaa ei ollut, mutta järjestyshäiriöt jäivät silti vähäisiksi. Rossosta ei voinut varata pöytää ja se avautui jo kello yhdeksän aamulla. Uutta oli myös lasten leikkinurkkaus, ja henkilökuntaa opastettiin puhuttelemaan lapsia aina ensimmäisenä.

Ravintoloiden ruokalistoihin oli lisätty tahallaan kirjoitus- ja käännösvirheitä, koska asiakkaan itsetuntoa kohotti se, kun hän sai huomauttaa virheistä tarjoilijalle.

Rosso oli Restelin Martina-ketjun kanssa ensimmäisiä ketjuravintoloita, joissa käytettiin paljon puolivalmisteita: valmiiksi kuorittuja ja esikäsiteltyjä pakasteperunoita, valmiskastikkeita ja valmiiksi leikattua lihaa. Tällä pyrittiin paitsi tarjoamaan yhdenmukaisia annoksia kaikissa ravintoloissa lapsiperheille ja muille tuttua ja turvallista hakeville kohderyhmille, myös työvoimakustannusten säästöön: keittiössä saattoi työskennellä vain yksi ihminen. 

Vuonna 1995 Rossoissa otettiin käyttöön raasteita ja patonkia alkupaloiksi tarjoava noutopöytä. Vuonna 2014 raastepöytä vaihtui italialaiseksi antipastopöydäksi, mutta perinteinen raastepöytä palautettiin syksyllä 2021. 2010-luvulla Rosson ruokalistalla ovat olleet myös italialaiset risotot.

## Lähteet

## Kirjallisuutta
* *Herkullisia kohtaamisia viideltä vuosikymmeneltä*, Hotelli- ja ravintolamuseo 2015. (kirja asiakkaiden Rosso-kokemuksista)

## Aiheesta muualla

* Rosso-ravintoloiden sivut
Vinnie Paul

**Vincent Paul Abbott** (11. maaliskuuta 1964 Dallas, Texas – 22. kesäkuuta 2018 Las Vegas, Nevada), joka tunnettiin paremmin taiteilijanimellä **Vinnie Paul**, oli Pantera-metalliyhtyeen rumpali. Hän perusti Panteran yhdessä veljensä Dimebag Darrellin kanssa vuonna 1981. Pantera hajosi virallisesti vuonna 2003 kun Phil Anselmo ja Rex Brown eivät olleet yhteyksissä muihin yhtyeen jäseniin tauon jälkeen. Tämän jälkeen Paul ja Darrell perustivat Damageplan -yhtyeen joka nauhoitti yhden levyn nimeltä New Found Power. Yhtyeen ura päättyi vuonna 2004, kun Nathan Gale ampui Darrellin kesken Damageplanin esiintymisen Ohiossa.

Paul oli murtunut veljensä kuolemasta ja piti tauon, kunnes hän palasi kun häntä pyydettiin liittymään Hellyeah-nimiseen yhtyeeseen vuonna 2006, jossa hän soitti kuolemaansa asti. Hellyeah on julkaissut viisi levyä, ensimmäisen vuonna 2007 ja viimeisimmän 2016. Paulilla, Darrelilla ja kantrimuusikko David Allan Coella oli sivuprojekti nimeltä Rebel Meets Rebel jonka nauhoittamat materiaalit julkaistiin albumina vuonna 2006. Paulilla oli myös oma levy-yhtiö nimeltä Big Vin Records.

Paul menehtyi kesäkuussa 2018 sydänlihasrappeuman aiheuttamaan sydänkohtaukseen kotonaan Las Vegasissa.

## Rummut
Vinnie Paul tuli tunnetuksi persoonallisesta groovaavasta soittotyylistään, isokokoisista rummuistaan ja nopeista soittosarjoista bassorummuilla. Paul käytti Taman, Remon ja Pearlin rumpuja, sittemmin hän käytti Ddrumeja. Paul ei mikittänyt live-esiintymisissään tomeja, virveliä ja bassorumpuja, vaan hän käytti triggereitä jotka samplaavat äänet, jotka hän oli itse studiossa äänittänyt saadakseen mahdollisimman samankaltaiset äänet rumpuihin kuin levyllä. Symbaaleina hänellä oli Sabianeja.

## Diskografia
### Pantera
*
*
*
*
*
*
*
*
*
*
*

### Damageplan
*

### Rebel Meets Rebel
*

### Hellyeah
*
*
* 
* 
* 

## Lähteet
Niittyaho

**Niittyaho** (aikaisemmin *Niittuaho*) on noin 450 asukkaan kylä Muuramessa. Niittyahossa toimii Niittyahon kyläyhdistys ja Niittyahon vanhempainyhdistys.

Niittyaho sijaitsee noin viiden kilometrin päässä Muuramen kirkonkylästä ja 20 kilometrin päässä Jyväskylästä. Siellä toimii kyläkoulu. Niittyahon Harjun tarjoamia liikuntamahdollisuuksia ovat muiden muassa talvella hiihtoladut ja kesällä lenkkeilypolut. Talvella Niittyahon koulun pihaan jäädytetään luistinrata.

## Lähteet

## Aiheesta muualla
Adenooma

**Adenooma** on hyvälaatuinen rauhaskasvain. Niitä voi tulla moniin elimiin, kuten kilpirauhaseen, lisämunuaiseen, aivolisäkkeeseen tai suolistoon. 

Vaikka adenoomat ovat hyvänlaatuisia, ne on joskus tutkittava tai poistettava syöpäepäilyjen vuoksi. Tietyt adenoomat voivat hoitamattomina muuntua pahanlaatuisiksi adenokarsinoomiksi.

## Lähteet

## Aiheesta muualla
Demi (lehti)

**Demi** oli suomalainen teini-ikäisille suunnattu aikakauslehti. *Demi* oli aktiivinen Instagramissa ja YouTubessa. Lehteä  julkaistiin vuodesta 1998 vuoteen 2021. Lehden kuukausittainen levikki oli noin 48&nbsp;382 (LT 2016) ja lukijamäärä noin 85&nbsp;000. Lehteä julkaisi A-lehdet. 

Lehti ilmestyi 10 tai 12 kertaa vuodessa.

Lehden ensimmäinen päätoimittaja oli Oona Tuomi. Hänen jälkeensä päätoimittajina toimivat ainakin Jenni Lieto 2005–, Anni Lintula 2012– ja Päivi Lehtomurto 2018–2020.

Lehden perustamisen aikoihin vuonna 1998 kohderyhmäksi ilmoitettiin alle 20-vuotiaat ts. vuoden 1978 jälkeen syntyneet teinitytöt. Vuonna 2021 lehden kohderyhmäksi nimettin ns. Z-sukupolvi, eli vuosina 1995–2010 syntyneet nuoret, erityisesti tytöt.

Vuonna 2004 *Demin* levikki oli 54 500 ja se oli Suomen suurin nuorten lehti.

Vuonna 2013 Seta palkitsi *Demin* homo- ja binuorten sekä sukupuolivähemmistöihin kuuluvien nuorten huomioon ottamisesta Asiallisen tiedon omena -palkinnolla, kun *Demi* oli ryhtynyt käyttämään hetero-oletuksen sijaan neutraaleja ilmaisuja. "Tyttö- tai poikaystävän" sijaan lehdessä käytettiin sanoja ”muru”, ”kulta”, ”rakas” tai ”ihastus”.

Vuonna 2020 *Demi*-brändin lehdellä oli 33 000 lukijaa per numero ja verkkosivuilla 54 000 lukijaa viikossa.

*Demi* rohkaisi nuoria vaikuttamaan heille tärkeisiin asioihin, ja jokaisessa numerossa oli nuorten haastatteluita ja nuorten tekemää sisältöä. *Demin* aiheita olivat muun muassa opiskelu, harrastukset, kansainvälisyys, ihmissuhteet, hyvinvointi, kauneus, kirjat ja herkkureseptit. Esillä olivat myös ajankohtaiset ilmiöt ja tunnetut YouTube-tähdet ja artistit. Lisäksi jokaisessa numerossa on erilaisia asiantuntijapalstoja, kuten Kysy terveydestä tai Kysy suhteista.

Demi.fi-verkkosivusto oli nuorten keskustelupalsta. Sivuston kuukausitavoittavuus oli noin 584&nbsp;000. Demi.fi sulkeutui virallisesti 29. maaliskuuta 2021. Keskustelupalstan sisältö on tallennettu Kansalliskirjaston kokoelmiin. Talletuksen yhteydessä entinen päätoimittaja Lehtomurto luonnehti sitä tosi ainutlaatuiseksi yhteisöksi nuorille, erityisesti tytöille ja sukupuolivähemmistöille.

*Demi* julkaisi myös lukuvuosikalenteria. 

Lehden viimeinen numero ilmestyi 8. huhtikuuta 2021.

## Katso myös
* Suosikki
* Miss Mix

## Lähteet

## Aiheesta muualla
* Demi-lehden virallinen sivusto
Steven Pinker

**Steven Arthur Pinker** (s. 18. syyskuuta 1954 Montreal, Kanada) on kanadalais-yhdysvaltalainen psykologi, kognitiotieteilijä ja tietokirjailija, joka tunnetaan erityisesti teoksistaan *The Language Instinct* (1994), *How the Mind Works* (1997) ja *The Blank Slate* (2002). 

## Elämä
Pinker syntyi englanninkieliseen juutalaisyhteisöön Montrealissa, mutta ryhtyi ateistiksi 13-vuotiaana. Hänen isänsä Harry Pinker oli opiskellut juristiksi, mutta oli kuitenkin aluksi toiminut kulkukauppiaana. Pinkerin äiti Roslyn puolestaan toimi uransa aikana sekä opinto-ohjaajana että lukion vararehtorina.

Pinker työskentelee Yhdysvalloissa MIT:ssä, jossa hän on kognitiivisen neurotieteen osaston johtaja. Hän tutkii aivojen osien tapaa käsitellä ympäristöstä tulevaa informaatiota ja on sitä mieltä, että ympäristön vaikutusta ihmisen käyttäytymiseen on huomattavasti liioiteltu. Hän on omaksunut Noam Chomskyn opin siitä, että ihminen on syntyessään valmiiksi ohjelmoitu oppimaan kielioppiin pohjautuvan kielen. 

Hän on myös suosittu luennoitsija ja muistuttaa ulkoisesti rocktähteä.

Steven Pinkerin ja Paul Bloomin artikkeli ”Natural language and natural selection” (1990), jossa he esittivät nykyihmisen oletetun kielielimen kehittyneen normaalin luonnonvalinnan muovaamana, käynnisti nykyisen keskustelun kielen synnystä.

Pinkerin mukaan maailma on mennyt parempaan suuntaan esimerkiksi väkivallan osalta. Hänen mukaansa esimerkisi Englannissa tapahtui keskiajalla yli 100 murhaa 100 000 ihmistä kohden, kun 1900-luvun alussa luku oli alle yksi suhteessa samaan lukumäärään.

## Bibliografia
* *Language Learnability and Language Development* (1984)
* *Visual Cognition* (1985)
* *Connections and Symbols* (1988)
* *Learnability and Cognition* (1989)
* *Lexical and Conceptual Semantics* (1992)
* *The Language Instinct* (1994)
* *How the Mind Works* (1997)
* *Words and Rules* (1999)
* *The Blank Slate* (2002)
* *The Best American Science and Nature Writing* (2004)
* *The Stuff of Thought* (2007)
* *The Seven Words You Can't Say on Television* (2008)
* *The Better Angels of Our Nature* (2011)
* *Language, Cognition, and Human Nature: Selected Articles* (2013)
* *The Sense of Style* (2014)
* *Enlightenment Now* (2018)
* *Rationality* (2021)

## Lähteet

## Aiheesta muualla
* Pinkerin haastattelu Cosmoeticassa  
* J. P. Roos: The blank slate . 20.12.2002.
* Markus Jokela: The blank slate . Homonculus 1/2004.
*Jeremy Lent: Steven Pinkerin optimistinen kertomus ihmiskunnan edistyksestä on pahasti pielessä – Perustelut kahdeksalla kuviolla. Niin & näin 4/2018.
Juri Ljapkin

**Juri Jevgenjevitš Ljapkin** (, s. 21. tammikuuta 1945 Balašiha, Neuvostoliitto) on venäläinen entinen jääkiekkoilija, pelipaikaltaan puolustaja. Hän pelasi 354 liigaottelua tehden 126 maalia. Ljapkin pelasi 127 maaottelua tehden 18 maalia. Hän pelasi jääkiekkoseuroissa Kladnik ja Spartak Moskova.

## Parhaat saavutukset

* jääkiekon olympiakulta 1976
* neljä jääkiekon maailmanmestaruuksia 1971, 1973, 1974,1975
* Neuvostoliiton urheilumestari 1973
Aerobinen

**Aerobinen** tarkoittaa *[[happi|happea]] tarvitsevaa*. Sen vastakohta on anaerobinen. 
Sanaa käytetään monissa orgaanisia prosesseja kuvaavissa tilanteissa:

* Soluhengitys on aerobinen prosessi, ja sen takia seuraavat asiat ovat aerobisia:
** Aerobinen liikunta on pitkäkestoista rasitusta, joka kehittää etenkin keuhkoja ja sydäntä.
***Aerobic-liikunta perustuu aerobiseen liikuntaan.
** Aerobiset eliöt ovat eliöitä, joiden aineenvaihdunta perustuu happeen.
Antirealismi

**Antirealismi** on filosofian käsite, joka viittaa ontologiassa ja tietoteoriassa todellisuuden tai sitä koskevan tiedon kiistämiseen ja etiikassa käsitykseen, jonka mukaan ei ole olemassa moraalisia tosiasioita. Suomalaisessa filosofiassa tunnettu moraalisen antirealismin edustaja oli Edvard Westermarck. 

Antirealismi muistuttaa irrealismia, joka perustuu ajatukseen, ettei nähdä olevan olemassa sellaista maailmaa, jossa moraaliset seikat olisivat päteviä.

## Lähteet

## Katso myös
* Amoralismi
* Moraalinen realismi
* Objektiivisuus
* Relativismi
* Subjektiivisuus
* Subjektivismi

## Aiheesta muualla
*
Herman Antell

**Herman Frithiof Antell** (28. toukokuuta 1847 Vaasa &ndash; 6. huhtikuuta 1893 Pariisi) oli suomalainen lääkäri ja taiteen keräilijä, jonka kokoelmat, Antellin kokoelmat, ovat Ateneumin taidemuseon perusta. 

Herman Antell oli kruununvouti, kamarineuvos Herman Rosenbergin ja Brita Katarina Antellin avioton poika. Herman Rosenberg jäi leskeksi 1859 ja otti sen jälkeen Antellin kasvattipojakseen sekä testamenttasi myöhemmin suuren omaisuutensa tälle. Antell pääsi ylioppilaaksi 1865 Vaasan kymnaasista ja hän valmistui Helsingin yliopistosta filosofian kandidaatiksi ja maisteriksi 1869, lääketieteen kandidaatiksi 1871 sekä lääketieteen lisensiaatiksi 1874. Hän erikoistui silmäsairauksien hoitoon.

Antell asui pääosan elämästään ulkomailla lähinnä Pariisissa ja keskittyi lääketieteen asemasta taiteen keräämiseen ja mesenaattina toimimiseen. Hänen ystäväpiirinsä kuului useita merkittäviä taiteilijoita, kuten Albert Edelfelt ja Ville Vallgren. Antell keräsi taiteen lisäksi rahoja ja aseita. Kuollessaan 1893 poikamies Antell jätti jälkeensä 2,5 miljoonan markan omaisuuden. Hän testamenttasi Ateneumin taidemuseolle paitsi taidekokoelmansa, myös rahaa kokoelman ylläpitoon. Hän lahjoitti testamentissaan rahaa myös yliopistolle ottoisänsä, kamarineuvos Herman Rosenbergin kunniaksi nimettyyn rahastoon; rahaston turvin yliopiston piti myöntää matka-apurahoja tutkijoille.

Herman Antellin ostamat Suomen kansallismuseolle lahjoitetut pueblointiaanien hautaesineet ja luut on palautettu takaisin Yhdysvaltoihin alkuperäisväestön edustajille. Päätös palautuksesta tehtiin vuonna 2020.

## Katso myös
* Antell
* Antellin valtuuskunta

## Lähteet
Kantilaisuus

**Kantilaisuudella** tarkoitetaan filosofisia näkemyksiä, jotka rakentuvat Immanuel Kantin filosofian pohjalle. Kantilaisuus voidaan jakaa erilaisiin ryhmiin:
* Kantin välittömät oppilaat, kuten M. Herz, G. B. Jäsche, C. C. E. Schmid, J. G. K. C. Kiesewetter, W. T. Krug ja Friedrich Gottlob Born.
* Filosofit, joiden ajattelu seurasi Kantia monissa asioissa, vaikkakin tietyin muutoksin: esimerkiksi Karl Leonhard Reinhold, Jakob Friedrich Fries, Salomon Maimon ja Friedrich Eduard Beneke.
* Uuskantilaiset (Marburgin ja Badenin koulukunta)
* Kriitikot (uuskantilaisuudesta riippumattomat Kantin seuraajat)
* Nykyajan Kant-tutkijat, kuten Otfried Höffe, Helmut Holzhey, Dieter Henrich, Gerold Prauss, Norbert Hinske, Rainer Brandt, Paul Guyer ja Henry E. Allison.

Kantilaiset suuntaukset yrittivät ratkaista muun muassa suhdetta olion ja ilmiön välillä sekä monia muita riittämättömäksi koettuja Kantin ajatuskehitelmiä. Osa pyrki säilyttämään Kantin muotoilut sellaisenaan, osa muokkasi ja laajensi tämän filosofiaa. Hegeliläisyyden ajauduttua filosofisiin ja erityistieteellisiin vaikeuksiin syntyi uuskantilaisuus, jossa tehtiin paluu Kantin ajatuksiin.

Termiä ”kantilaisuus” voidaan käyttää edelleen nykyfilosofiassa kuvaamaan tiettyjä mielenfilosofisia, tietoteorisia ja eettisiä näkemyksiä. Etiikassa kantilaisuus on velvollisuusetiikan pääsuunta.

## Kantilaisia ja uuskantilaisia filosofeja

## Lähteet

## Katso myös
* Saksalainen idealismi

## Aiheesta muualla
7z

**7Z** on tiedonpakkausformaatti, joka tukee muutamia erilaisia pakkausalgoritmeja. 7Z luotiin alun perin 7-Zip-pakkausohjelmaa varten. 7Z on rekisteröity vapaalla GNU LGPL -lisenssillä. 7Z:n liittyvä tiedostopääte on .7z.

## Ominaisuudet
* Avoin, vapaa lähdekoodi, joka mahdollistaa minkä tahansa pakkausmetodin ja suojauksen käytön
* Hyvä pakkaussuhde
* Tehokas 256-bittinen salaus
* Tukee suuria tiedostoja

## Lähteet